open-index/open-wikipedia-markdown huggingface dataset:
עופר יעקובי

**עופר יעקובי** (12 בינואר 1961 – 4 באוגוסט 2025) היה כדורסלן ישראלי אשר שיחק 11 עונות בליגת הכדורסל הבכירה בישראל וכן בנבחרת ישראל.

אף על פי שהחל לשחק כדורסל בגיל מאוחר יחסית, השתלב יעקובי במהרה בקבוצת הפועל גן שמואל, בה שיחק בסוף שנות ה-70 ותחילת שנות ה-80. כמו כן שיחק יעקובי בהפועל חולון, הפועל תל אביב, בית"ר תל אביב והפועל גבת. הוא סיים את הקריירה במכבי פתח תקווה בליגה השנייה. כשחקן נבחרת ישראל השתתף באליפויות אירופה בכדורסל ב-1983 וב-1985 ובאליפות העולם ב-1986.

## קריירת משחק
יעקובי גדל בקריית שמונה ובנעוריו עבר ללמוד בפנימייה צבאית בחיפה. הוא החל לעסוק בכדורסל בגיל 16. מאמן נבחרת הנוער באותה תקופה, אריה מליניאק, התרשם מכישוריו, ועודד אותו להתמקד בכדורסל. בהמלצתו של מליניאק, עזב יעקובי את הפנימיה והצטרף להפועל גן שמואל, שם שיחק בשנים 1978–1982. בעונתו הראשונה בקבוצה, מיעט לשחק, אך עם הזמן גילה שיפור ביכולתו, ובעונתו הרביעית בגן שמואל העמיד ממוצע של 15 נקודות למשחק. במקביל שיחק יעקובי בנבחרת הנוער, שם שיתף פעולה, בין השאר, עם דורון ג'מצ'י וארז חזן, והיה שותף לזכייתה של נבחרת הנוער במקום השביעי באליפות אירופה ב-1980, שנערכה ביוגוסלביה.

ב-1982 עבר יעקובי להפועל חולון, שם חזר לשתף פעולה עם מאמנו אריה מליניאק. אוהדי הקבוצה העריכו את סגנון משחקו האגרסיבי והלוחמני והוא התאקלם בקבוצה היטב מבחינה חברתית ומקצועית. בעונתו השלישית בחולון, עונת 1984/5, הודרכה הקבוצה על ידי אייוואן דאנקן ויעקובי קלע כ-18 נקודות בממוצע למשחק. בעונת 1985/6 עבר יעקובי להפועל תל אביב שם העמיד ממוצע של כ-13 נקודות למשחק. עם זאת, הוא לא הצליח להשתלב היטב בקבוצה, בעיקר בשל יחסים עכורים עם המאמן פיני גרשון (שהוחלף במהלך העונה על ידי יעקב אדלר) וארל ויליאמס. יעקובי שב לחולון לעונה נוספת, אז קלע כ-9 נקודות בממוצע למשחק.

בעונת 1987/8 שיחק יעקובי בבית"ר תל אביב וקלע כ-12 נקודות בממוצע למשחק. בעונת 1988/89 שיחק בהפועל גבת, שם חווה את עונתו הטובה ביותר מבחינה סטטיסטית כאשר קלע כ-20 נקודות למשחק, אך גבת נשרה לליגה הארצית בתום העונה. יעקובי עבר למכבי פתח-תקווה בליגה הארצית, שם שיחק שתי עונות עד לפרישתו.

בנבחרת ישראל רשם יעקובי 43 הופעות. הוא היה בסגל הנבחרת באליפות אירופה ב-1983 שנערכה בצרפת; באליפות אירופה בכדורסל ב-1985 שנערכה בגרמניה, קלע כ-8 נקודות בממוצע למשחק; והשתתף גם באליפות העולם ב-1986 שנערכה בספרד וקלע כ-3 נקודות בממוצע למשחק.

## חיים אישיים
בשנת 1986 נישא יעקובי לפזית כהן, שנבחרה לנערת החן של ישראל ב-1985. הם התגרשו לאחר 10 שנים מבלי שהביאו ילדים לעולם. לאחר פרישתו מכדורסל ניהל יעקובי בית קפה. בשנותיו האחרונות התגורר בלאס וגאס ובקולומביה כשהוא עוסק בנדל"ן ובפרסום.

יעקובי נפטר ב-4 באוגוסט 2025, בגיל 64, לאחר מאבק במחלה קשה.

## קישורים חיצוניים

* דף השחקן, באתר מנהלת הליגה
* כרטיס שחקן, באתר פיב"א

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל גן שמואל
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני הפועל גבת
קטגוריה:כדורסלני מכבי פתח תקווה
קטגוריה:כדורסלני בית"ר תל אביב
קטגוריה:מהגרים מישראל לארצות הברית
קטגוריה:ישראלים שנולדו ב-1961
קטגוריה:ישראלים שנפטרו ב-2025
גביע המדינה בכדורסל 1994/1995

**גביע המדינה בכדורסל ל[[עונת 1994/1995 בליגה הלאומית בכדורסל|עונת 1994/1995]]** היא התחרות ה-35 מאז היווסדו של המפעל.

בני הרצליה זכתה בגביע המדינה הראשון בתולדותיה, לאחר ניצחון בגמר על הפועל חולון.

## שמינית הגמר

## רבע הגמר

## חצי הגמר

## הגמר
בני הרצליה, תחת המאמן אפי בירנבוים, זכתה בגביע המדינה הראשון בתולדותיה.

בסיום המשחק, שלטון ג'ונס מחולון ומיקי הרמן מהרצליה החליפו מהלומות, בהמשך השליכו האוהדים חפצים ומושבים לפרקט. נשיא המדינה עזר ויצמן איים לעזוב, הבעלים/ספונסר של חולון נחום מנבר לקח את המיקרופון ואמר לאוהדים שאם לא יחדלו יעזוב את הקבוצה.

## קישורים חיצוניים
* אלישע שוחט, ספר הכדורסל הישראלי, עמודים 353-354
* הבלגאן בסיום גמר גביע המדינה בכדורסל 1995, הפועל חולון - בני הרצליה, ערוץ היוטיוב - oren211180
* חצי גמר גביע המדינה 1995, בני הרצליה - מכבי תל אביב 93:107, ערוץ היוטיוב של מכבי תל אביב
* ערן גולן, 70 שנות עצמאות: 23 שנים לתואר היחיד של בני הרצליה , mynet הרצליה, 18 באפריל 2018
* זאב גולדשמיט ושרון יונתן, הפעם הראשונה שלהן, Local הרצליה, 13 בספטמבר 2018

## הערות שוליים

קטגוריה:1994 בישראל: ספורט
קטגוריה:1995 בישראל: ספורט
קטגוריה:תחרויות כדורסל ב-1994
קטגוריה:תחרויות כדורסל ב-1995
קטגוריה:עונות בגביע המדינה בכדורסל
צומת סגולה

**צומת סגולה** הוא צומת מרכזי בצפון-מזרח פתח תקווה בסמוך למחלף ירקון. הצומת מקשר את אזור התעשייה סגולה עם אזור שכונות המגורים. הצומת מחבר בין כביש 40 ו-481 ומקשר בין הרחובות בן-ציון גליס, שהוא הרחוב הראשי באזור התעשייה, רחוב הירקונים, שסימונו בצומת מתחלף מכביש 40 לכיוון צפון לכביש 481 לכיוון דרום, ורחוב הנח"ל, שסימונו מהצומת לכיוון דרום הוא כביש 40. הצומת נקרא על שם אזור התעשייה סגולה הסמוך לו.

מרחוב ציון בן גליס יש גישה לבית העלמין סגולה.

## ראו גם
* תחנת הרכבת פתח תקווה - סגולה - תחנת רכבת בסמוך לצומת

## קישורים חיצוניים

סגולה
קטגוריה:פתח תקווה: צמתים ומחלפים
סגולה
סגולה
יונית נעמן

**יונית נעמן** (נולדה ב-13 במרץ 1975) היא משוררת, חוקרת ספרות ועורכת ישראלית.

## ביוגרפיה
נולדה ביהוד לדליה ואהליאב (אהלי) נעמן. למדה בתיכון מקיף יהוד. בוגרת תואר ראשון מהחוג לתורת הספרות הכללית באוניברסיטת תל אביב. בעלת תואר שני מאוניברסיטת קיימברידג' באנגליה במחלקה למדעי הדתות (מ-2008), וכיום היא דוקטורנטית לספרות עברית באוניברסיטת בן-גוריון.עורכת שותפה של אתר “העוקץ” ועורכת ספרות בסדרת “מכתוב” בהוצאת חרגול ובחסות מכון ון ליר. מלמדת שירה במכללת ספיר ומנחה סדנאות דיאלוג של יהודים וערבים, חברת הוועד המנהל בעמותת "זזים - קהילה פועלת", המחנכת לאזרחות פעילה.

כלת פרס ראש הממשלה על שם לוי אשכול לשנת תש"פ.

נעמן מתגוררת בשכונת יד אליהו בתל אביב ואם לשניים בהורות משותפת.

## ספריה

### ספרי שירה
* **כשירדנו מהעצים,** הוצאת הקיבוץ המאוחד, 2015. (עורכת: ד"ר תמי ישראלי)
* **אם לב נופל,** הוצאת לוקוס, 2018. (עורכת: ד"ר תמי ישראלי)

### עריכה

* **קריאת הינשוף,** סהר עדס, הוצאת פרדס, 2023.
* **מועדון בית הרוחות**, טל שמור, הוצאת לוקוס. 2025.

## עריכה
* קשת של דעות : סדר יום מזרחי לחברה בישראל (ירושלים : ספרי נובמבר, תשס"ז 2007), עם יוסי יונה ודוד מחלב.
* שלמה סבירסקי, לקראת פירמידת שכר חדשה (תל אביב : העוקץ, 2011), עם תמי ריקליס.
* גרנטה: מגזין לספרות חדשה, גיליון 7: כסף, עורכת אורחת בשיתוף ארנה קזין.
* הכיוון מזרח, גיליון 30.

## קישורים חיצוניים

*
* טוריה של יונית נעמן, באתר "העוקץ"
* "אני עומדת במעגל ומביטה סביבי", מתוך "כשירדנו מהעצים" ב-כאן שיר
* שירים של יונית נעמן, מתוך Granta ישראל
* "זה ידוע שתימניות חמות במיטה: על הקשר בין צפיפות הפיגמנט לשם התואר פרחה" - מסה בתיאוריה וביקורת, גיליון 28, 2006
* יונית נעמן, '''מה שהכרה יכולה להפוך''', באתר "מכונת קריאה", מתוך נגה, גיליון 43, אביב 2005
* 
* 
* 
* 
* 
**על ספרה "אם לב נופל"**
* 
* חמוטל גורי, משוררת מתבוננת, בבלוג "סיפורים לשינוי חברתי", 26 ביוני 2018
* שוֹעִי רז, צריך לשרוף הכל ולהתחיל מחדש, בבלוג "פֶּרֶא אדם חוֹשב", 21 ביולי 2018
* 
* 
**על ספרה "כשירדנו מהעצים"**
*  (פורסם במקור במוסף גלריה של העיתון הארץ, 16 בינואר 2015)
* 
*  (פורסם במקור במוסף ספרים של העיתון הארץ, 4 בספטמבר 2015, עמ' 14)
* ורד זינגר, "כשירדנו מהעצים" – בזכות השורשים והצמרות, באתר "יקום תרבות", 13 בדצמבר 2015

## הערות שוליים

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:עורכות ספרותיות ישראליות
קטגוריה:תל אביב-יפו: אישים
קטגוריה:בוגרות תיכון מקיף יהוד
קטגוריה:בוגרי תיכון מקיף יהוד
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:פמיניסטיות ישראליות
קטגוריה:פמיניסטים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:ישראליות שנולדו ב-1975
קטגוריה:ישראלים שנולדו ב-1975
תזמורת המלחינים האמריקאים

**תזמורת המלחינים האמריקאים** (באנגלית: **American Composers Orchestra**, **ACO**) היא תזמורת אמריקאית, שבסיסה המנהלי הוא בניו יורק והיא מתמחה בנגינת מוזיקה אמריקאית עכשווית. התזמורת מופיעה באולמות קונצרטים שונים בניו יורק, בהם:
* זאנקל הול בקרנגי הול
* מרכז דימנה
* בית ספר מאנס למוזיקה
* גן החורף בברוקפילד פלייס
* תיאטרון מילר באוניברסיטת קולומביה

התזמורת שמה לה למטרה לקדם מוזיקה מאת מלחינים אמריקאים, והיא היחידה בסוגה בעולם. עד כה, ביצעה התזמורת מוזיקה מאת יותר מ-500 מלחינים אמריקאים, כולל יותר מ-100 ביצועי בכורה עולמיים והזמנות חדשות. בשנות ה-90' של המאה ה-20 הוסיפה ACO יוזמות חדשות, כגון Underwood New Music Readings, שתכליתה לאפשר למלחינים צעירים לשמוע את יצירותיהם מנוגנות בחזרות ומוקלטות, ופסטיבל "קולות האמריקות", המתמקד במוזיקה לטינו-אמריקאית. רוברט ביזר היה מלחין הבית של ה-ACO מ-1988 עד 1993, אז היה ליועץ אמנותי עד 2001 ומאז למנהל אמנותי. ביזר נושא בתואר מנהל אמנותי של כבוד לתזמורת המלחינים האמריקאית. דרק בָּרְמָה היה מלחין הבית של התזמורת מ-2006 עד 2009, וכיום הוא מנהלה האמנותי.

## היסטוריה
פאול לוסטיג דונקל, דניס ראסל דייוויס, פרנסיס ת'ורן וניקולאס רוסאקיס ייסדו בצוותא את תזמורת המלחינים האמריקאית בשנת 1975. הופעתה הראשונה הייתה ב-7 בפברואר 1977 באליס טרולי הול במרכז לינקולן. דייוויס כיהן כמנהל מוזיקלי מייסד של התזמורת משנת 1977 עד 2002. ועכשיו הוא מנצח כבוד של תזמורת המלחינים האמריקאית. בנובמבר 2000 הודיעה התזמורת על מינוי סטיבן סלואן למנהל המוזיקלי החדש, החל בעונת 2003-2002. המינוי היה יוצא דופן בכך, שסלואן לא ניצח על התזמורת לפני מינויו. הופעתו הראשונה של סלואן כמנצח התזמורת הייתה במרץ 2002, וכהונתו בתזמורת החלה בנובמבר 2002. הוא כיהן במשרה זו עד סוף 2006. ב-2010 התמנה ג'ורג' מנאהאן למנהל מוזיקלי של תזמורת המלחינים האמריקאים.

התזמורת קיבלה מספר רב של אותות כבוד מן האקדמיה האמריקנית לאמנויות ולספרות, BMI ו-ASCAP, על היצירות שנקבעו בתוכניותיה. כמו כן קיבלה ACO את פרס החניכה של METLife על "מצוינות בשילוב קהל", והכרזה ממועצת העיר ניו יורק. הקלטות התזמורת יצאו ב-ARGO, CRI, פוינט, פניקס USA, מיוזיק מאסטרס, נונסאץ', צאדיק וניו וורלד רקורדס.

## מנהלים מוזיקליים
* דניס ראסל דייוויס (1997 - 2002)
* סטיבן סלואן (2002 - 2006)
* ג'ורג' מנאהאן (2010 - ממשיך)

## קישורים חיצוניים
* 

*Art of the States: American Composers Orchestra

## הערות שוליים

קטגוריה:תזמורות סימפוניות
קטגוריה:תזמורות אמריקאיות
קטגוריה:ניו יורק: תרבות
היפרקרניבורים

[ממוזער|[נמר אפריקני עם טרפו]]
[ממוזער|[כרכן תירס טורף עכבר.]]
[ממוזער|למרות שה[חתולים הם היפרקרניבורים הם לועסים לעיתים עשבים בכמות קטנה מאוד מתזונתם.]]

**היפרקרניבורים** (באנגלית: **Hypercarnivore**) הם בעלי חיים שתזונתם מכילה למעלה מ-70% בשר, כשהשאר מורכב מפטריות, פירות, או חלקי צמחים אחרים. היפרקרניבורים משיגים בשר על ידי ציד וטריפת חיות אחרות, אכילת נבלות, או גזילת טרף מטורפים אחרים. לעומתם, מסוקרניבורים (Mesocarnivore) הם בעלי חיים שרק 30%–70% מתזונתם מורכבת מבשר, והיפוקרניבורים (Hypocarnivore) הם בעלי חיים שפחות מ-30% מתזונתם מורכבת מבשר. מסוקרניבורים והיפוקריבורים נחשבים לאוכלי כול שאינם מתמחים בטריפה של חיות אחרות, בעוד שהיפרקרניבורים נחשבים לקרניבורים.

טורפים היפרקרניבורים נפוצים במגוון גדול של טורפים והם בעלי לסתות מותאמות לטריפה עם ניבים חזקים קדמיים, חותכות מפותחות וטוחנות קטנות. הם בעלי עיניים המופנות קדימה כדי להעריך מרחקים מדויקים ובעלי טפרים חדים, לעיתים נשלפים.

## דוגמאות
טורפים היפרקרניבורים כוללים הרבה חסרי חוליות כמו עכבישים, עקרבים, גמלי שלמה, סילוניות, כוכבי ים ונבוביים, דגים רבים כמו כרישים, דקריים, סלמוניים, ברקודות, זאבי נהר ומפרשניים, כל הדו-חיים, זוחלים כמו תנינאים, זיקיות, כוחיים, נחשים וצבים נשכניים וכמה עופות כמו עופות דורסים, חנקניים ועופות המתבססים על דגים.

מבין היונקים ההיפרקרניבורים הם נדירים יחסית והם התפתחו בסוף הקרטיקון בעוד טורפי-על כמו הטירנוזאורוס שוטטו עד לסוף הקרטיקון. הראשון שביניהם היה הכימולסטיס (Cimolestes) אשר שרד את הכחדת הקרטיקון עד לתקופת הפלאוגן והוא היה בעל ניבים גדולים שהתאימו להריגה. אחריו הטורפים ההיפרקרניבורים הבולטים היו מבני הקבוצה פריה בה היו 2 קבוצות טורפים עיקריות: הקראודונטים וסדרת הטורפים המודרניים לצד המיאקויים. עם זאת הרבה מינים מסדרת הטורפים הם למעשה אוכלי כול, כמו מיני הראקוניים והדוביים. אחרים כמו הכלביים, הצבועיים ובעיקר החתוליים מתבססים על ציד. גם יונקים ימיים שונים כמו הלווייתנאים וטורפי הים הם היפרקרניבורים.

המעבר בין תזונה היפוקרניבורית להיפרקרניבורית יכולה לקרות במהירות יחסית, כך הדוב הלבן הוא היפרקרניבור ש-90% מתזונתו מבוססת על בשר, על אף שהוא התפתח לפני 150,000 שנה בלבד מדובים חומים, שרק 10% מתזונתם כוללת בשר.

## ראו גם
* אוכלי בשר
* אוכלי נבלות
* אוכל-כול
* טורף-על

קטגוריה:קרניבורים
פראנו סלאק

**פראנו סלאק** (**Frano Selak** או **Frane Selak**; 14 ביוני 1929 – 30 בנובמבר 2016) היה אזרח קרואטי שטען שניצל ממוות שבע פעמים וזכה בהגרלת הלוטו. בגלל מאורעות חייו הבלתי רגילים הוא כונה "האיש בר-המזל ביותר בעולם" וכן "האיש בר-המזל חסר-המזל ביותר בעולם". אין אבל תיעוד רשמי לסיפורים אלו ויש הבדלים בין גרסאות הסיפורים שדווחו לאורך הזמן.

## הימלטות מאסונות ומתאונות
התקרית הראשונה בה סלק טען שהצליח להינצל ממוות אירעה לפי חלק מהדיווחים בינואר 1962. סלק נסע ברכבת ובקטע בה המסילה הייתה מעל נהר קפוא הרכבת ירדה מהפסים וצללה מטה. אדם שהיה באזור משה את סלק מן המים בעוד ש-17 נוסעי הרכבת האחרים מצאו את מותם. סלק סבל מיד שבורה ומהיפותרמיה. אין תיעוד רשמי לתאונה כזאת בקרואטיה בשנה זו. לפי דיווח באתר ה-B.B.C הסיפור קרה ב-1957 ולא ברכבת אלא באוטובוס.

לפי טענת סלק בשנת 1963 הוא עלה למטוס בפעם הראשונה והאחרונה בחייו. בשל תקלה שהייתה בדלת המטוס היא נפתחה בזמן הטיסה, המטוס התרסק ו-19 איש מצאו את מותם באסון אך סלק נחת על ערמת חציר. אין תיעוד רשמי של תאונת מטוס כזאת בשנה זו בקרואטיה.

שלוש שנים לאחר מכן, בשנת 1966, אוטובוס בו נסע הידרדר לעבר נהר. ארבעה נוסעים מתו בתקרית אך סלק הצליח לשחות לחוף וחטף רק שריטות וחבלות קלות.

בשנת 1970 המנוע של מכוניתו עלה באש בזמן נסיעה, הוא הצליח להימלט לפני שהאש הגיעה למכל הדלק. שלוש שנים לאחר מכן שוב פקדה אותו תקלה במנוע המכונית: שסתום דלק פגום הציף את המנוע ופרץ אש יצא מפתחי האוורור. שיער ראשו של סלק נשרף כליל באירוע אך מלבד זאת הוא לא נפגע פיזית. בשנת 1995 אוטובוס פגע בו בעיר זאגרב אך הוא ספג פגיעות קלות ביותר. בשנת 1996 הצליח להימלט מתאונה חזיתית עם משאית של האו"ם בהר, הוא הסיט את רכבו לעבר מעקה בטיחות שקרס מעוצמת ההתנגשות. הוא לא היה חגור בעת התאונה, נפלט החוצה כאשר דלת הרכב נפתחה, הצליח לאחוז בעץ שהיה בהישג יד וראה את רכבו צולל מטה מגובה 90 מטרים לארץ.

הוא מת ב-30 בנובמבר 2016 בגיל 87.

## זכייה בלוטו
ב-12 ביוני 2003, יומיים לפני יום הולדתו ה-73, סלאק זכה ב-800,000 אירו (כ-1,110,000 דולר אמריקאי) במשחק הלוטו. בעת הזכייה היה נשוי בפעם החמישית בחייו. הוא החליט לקנות שני בתים וספינה עם כספי הזכייה. בשנת 2010 הגיע להחלטה להעניק את יתר כספי הזכייה לקרובי משפחה ולחברים ולנהל אורח חיים חסכני.

## הערות שוליים

קטגוריה:קרואטים
קטגוריה:מורים למוזיקה
קטגוריה:גורל
קטגוריה:ילידי 1929
קטגוריה:נפטרים ב-2015
All the Hits Tour

**All the Hits Tour** הוא סיבוב ההופעות המשותף של מריה קארי וליונל ריצ'י. סיבוב ההופעות החל ב-21 ביולי 2017 והסתיים ב-5 בספטמבר באותה השנה. במקור סיבוב ההופעות היה אמור להתחיל ב-15 במרץ באותה השנה בבולטימור ולכלול 35 יעדים, אך בשל ניתוח בברך שעבר ריצ'י, סיבוב ההופעות נדחה וקוצר.

סיבוב ההופעות כולו התקיים בצפון אמריקה ובין היתר בערים כמו אוקלנד, טמפה וטורונטו. סיבוב ההופעות גרף כ-17.5 מיליון דולר ונמכרו 223,665 כרטיסים ב-21 יעדים.

## רשימת השירים
### מריה קארי
#"Heat" (אינטרו)
#"I'm That Chick"
#"Love Hangover" / "Heartbreaker" (דיווה רמיקס)
#"Shake It Off"
#"Touch My Body"
#"I Know What You Want"
#"My All"
#"Always Be My Baby"
#"Don't Forget About Us"
#"One Sweet Day"
#"All I Do" (גרסת כיסוי לשירו של סטיבי וונדר בשיתוף טריי לורנז)
#"It's Like That"
#"Vision of Love"
#"We Belong Together"**הדרן**
#"Hero"

### ליונל ריצ'י
#"Easy" / "My Love"
#"Running with the Night"
#"Penny Lover"
#"Truly"
#"You Are"
#"Stuck on You"
#"Dancing on the Ceiling"
#"Three Times a Lady"
#"Sail On"
#"Fancy Dancer" / "Sweet Love" / ""
#"Just to Be Close to You"
#"Brick House" / "Fire"
#"Hello"
#"Say You, Say Me"
#"We Are the World"**הדרן**
#""

## הערות שוליים

קטגוריה:סיבובי הופעות מ-2017
קטגוריה:סיבובי הופעות של מריה קארי
קטגוריה:סיבובי הופעות משותפים
אלן חובצוב

**אלן דז'מלוביץ' חובצוב** (ברוסית: **Алан Джемалович Хубецов**; נולד ב-26 ביוני 1993) הוא ג'ודוקא רוסי ממוצא אוסטי. חובצוב מתחרה בקטגוריית המשקל עד 81 ק"ג, אלוף אירופה (2017).

במאי 2013, חובצוב זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. במאי 2014 הוא זכה במדליית זהב בגראנד סלאם באקו לאחר שניצח בגמר את אושנגי מרגיאני הגיאורגי. באליפות אירופה 2017 שנערכה בוורשה, חובצוב זכה במדליית הזהב לאחר שניצח בגמר את דומיניק רסל הגרמני באיפון. בדצמבר אותה שנה הוא זכה במדליית ארד בטורניר המאסטרס היוקרתי שנערך בסנט פטרבורג לאחר שניצח את סעיד מולאי האיראני בקרב על המדליה.

באולימפיאדת טוקיו 2020, סיים חובצוב במקום השביעי. לאחר שני ניצחונות בקרבות הראשונים, הוא הפסיד בשלב רבע הגמר למתיאס קאס הבלגי ונשר לקרבות בית הניחומים שם הפסיד לדומיניק רסל הגרמני והודח.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא רוסים
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:רוסים שנולדו ב-1993
חורבה

**חָרְבָּה** (צורה מקראית) או **חֻרְבָּה** ההיגוי הנהוג על פי הכתיב המלא "חורבה" בלשון חז"ל.
מיאקויים

ממוזער|שלד של Vulpavus
**מיאקויים** (שם מדעי: Miacoidea) היא על-משפחה נכחדת הקרובה לסדרת הטורפים (כמה חוקרים משייכים אותם לסדרה זו), וכלולים יחד איתם בקבוצה דמויי טורפים שבקבוצת הפריה (שבה גם הקראודונטים הנכחדים). טורפים אלה היו רחוקים מדמויי החתולים ומדמויי הכלבים ולמעשה אין להם קרובים חיים.

המיאקויים היו טורפים שדמו מעט לגחן או סמור אשר היו בעלי גולגולת מוארכת מעט ומבנה ניבים ושיניים נוספות שדמו לרוב הטורפים. הם היו טורפים של חיות קטנות יותר כמו זוחלים, עופות ומכרסמים. מבנה הגפיים מרמז שחלקם הותאמו לחיים על העצים אך חלקם חיו על הקרקע.

הם נכחדו בסוף האאוקן, אולי כתוצאה מתחרות קשה יותר על מזון או שינויי אקלים. מהמיאקויים התפתחו שאר הטורפים.

## מיון

## קישורים חיצוניים

*
קטגוריה:בעלי חיים שתוארו ב-1880
קטגוריה:טקסונים שתוארו בידי אדוארד דרינקר קופ
קטגוריה:קבוצות יונקים שהתבטלו
קרחון הל

**קרחון הַל** (באנגלית: **Hull Glacier**) הוא קרחון בארץ מארי בירד שבאנטארקטיקה. 

אורכו של קרחון כ-65 קילומטרים.  פסגת הקרחון מגיעה ל-66 מטרים מעל פני הים.

הקרחון זורם לכיוון צפון מערב בין הר גיילס והר גריי ונשפך אל מפרץ הל (אשר נקרא על שם הקרחון).

## היסטוריה
### גילוי הקרחון
הקרחון התגלה על ידי התוכנית האנטארקטית של ארצות הברית אשר חקרה את אנטארקטיקה בעונת מחקר 1941–1939.

### מקור השם
הקרחון נקרא על שם של מזכיר המדינה של ארצות הברית - קורדל הל.

## לקריאה נוספת
• Jane G. FERRIGNO, Richard S. WILLIAMS, Jr, Kevin M. FOLEY, **[https://www.cambridge.org/core/services/aop-cambridge-core/content/view/BA8C2911865CCFA5DDFA598FD84D5B98/S0260305500262666a.pdf/div-class-title-coastal-change-and-glaciological-map-of-the-saunders-coast-area-antarctica-1972-97-div.pdf Coastal-change and glaciological map of the Saunders Coast area, Antarctica: 1972–97]**, Annals of Glaciology 39 2004

## קישורים חיצוניים
* קרחון הל באתר הסקר הגאולוגי של ארצות הברית
* קרחון הל באתר הגאזט האנטארקטי של ממשלת אוסטרליה
* קרחון הל באתר הגאזט האנטארקטי המשווה SCAR
* מפת אזור קרחון הל
* תצלום לוויין של אזור קרחון הל

## הערות שוליים

הל
קטגוריה:ארצות הברית באנטארקטיקה
פרס סומרסט מוהם

**פרס סומרסט מוהם** (באנגלית: **Somerset Maugham Award**) הוא פרס ספרותי בריטי המוענק מדי שנה על ידי אגודת הסופרים. ויליאם סומרסט מוהם ייסד את הפרס בשנת 1947 כדי לאפשר לסופרים צעירים להעשיר את עבודתם בצבירת ניסיון כתיבה במדינות זרות. הפרס מוענק לסופרים מתחת לגיל 35 על יצירות שפורסמו בשנה שלפי הענקת הפרס. היצירה יכולה להיות מתחום העיון, סיפורת או שירה.

מאז 1964 נבחרים מספר זוכים באותה שנה. בשנים 1975 ו-2012 לא הוענק הפרס. פעמיים זכו בפרס אב ובנו: קינגסלי אמיס (זכה ב-1955) ובנו מרטין איימיס (1974), ונייג'ל ניל (1950) ובנו מתיו ניל (1988).

## זוכים

## קישורים חיצוניים
* 
* זוכי פרס סומרסט מוהם באתר אגודת הסופרים

סומרסט מוהם
סומרסט מוהם
זרם קרח

ממוזער|300px|אנימציה המראה את זרימת הקרח באנטארקטיקה.
ממוזער|300px|מפת מהירות של קרח באנטארקטיקה. זרמי קרח ניתן לראות בשל מהירותם הגדולה יותר (צבעי כחול לבן צהוב) זורמים לכיוון החוף.

**זרם קרח** (באנגלית: **ice stream**) הוא סוג של קרחון, הנע באופן מהיר יותר מאשר הקרח או הקרחונים הסובבים אותו.

## מאפיינים
בשונה מנהרות, זרמי קרח יכולים לשנות את מהירותם, להאט את מהירותם ואף לעצור לזמן מה את תנועתם.

באנטארקטיקה זרמי הקרח מהווים 10% מסך כל הקרח שבאנטארקטיקה. זרמי קרח יכולים להגיע לרוחב של 50 קילומטרים, ולעובי של 2 קילומטרים, ויכולים להגיע לאורך של מאות קילומטרים.

המהירות של זרם קרח יכולה להגיע ל-1,000 מטרים בשנה - מהירות הגדולה בסדר גודל משמעותי ממהירות הקרח שסביבה.

כוחות גזירה של דפנות זרם הקרח גורמים לעיוות ולגיבוש מחדש של הקרח, ההופך אותו רך יותר.

לרוב זרמי הקרח יש מים בבסיסם, דבר אשר מקטין את החיכוך עם הקרקע שמתחת לזרם ומקל על הזרימה. סוג הסלע והקרקע שמתחת לזרם משפיע אף הוא על מהירות הזרימה. סלעי משקע רכים (המתפוררים תחת הזרם) מאפשרים זרימה יותר מהירה מאשר סלע קשה (שהחיכוך בינו ובין הזרם גדול יותר).

### אנטארקטיקה
מספר זרמי קרח מנקזים את גיליון הקרח האנטארקטי. זרם הקרח הגדול ביותר במזרח אנטארקטיקה הוא קרחון לאמברט. זרמי הקרח הגדולים במערב אנטארקטיקה הם קרחון פיין איילנד וקרחון תוויטס.

ישנה סברה כי גיליון הקרח האנטארקטי מאבד מהמאסה שלו. לא ברור אם ההאצה הממושכת של זרמי הקרח (שאינה במחלוקת) מעידה על כך.

### גרינלנד
מספר זרמי קרח מנקזים את גיליון הקרח של גרינלנד ובהם: קרחון הלהיים, קרחון יאקושאן וקרחון קאנגרדולגסואק.

ישנה סברה כי גם גיליון קרח זה אינו יציב.

## לקריאה נוספת
• Katherine Tweed, **[https://www.livescience.com/17660-antarctic-ice-stream-strange-starts-stops.html Antarctic Ice Stream Makes Strange Starts and Stops]**, Live Science

• Echelmeyer, K., & Harrison, W., **[https://www.cambridge.org/core/journals/journal-of-glaciology/article/ongoing-margin-migration-of-ice-stream-b-antarctica/6DA4338AB7C787D2B09314F5BBC5E58D/core-reader Ongoing margin migration of Ice Stream B, Antarctica]**, (1999) Journal of Glaciology, 45(150), 361-369. doi:10.3189/S0022143000001866

• Nicolaj K. Larsen, Laura B. Levy, Anders E. Carlson, Christo Buizert, Jesper Olsen, Astrid Strunk, Anders A. Bjørk & Daniel S. Skov, **[https://www.nature.com/articles/s41467-018-04312-7 Instability of the Northeast Greenland Ice Stream over the last 45,000 years]**, Nature Communicationsvolume 9, Article number: 1872 (2018)

• **[https://books.google.co.il/books?id=NnMkzzi2UmUC&pg=PA137&lpg=PA137&dq=%22Ice+stream%22&source=bl&ots=YkT7CFYBEC&sig=ACfU3U05RLWEZo6ucyZaB7las15oGj1PTQ&hl=en&sa=X&ved=2ahUKEwjzqrmugKPgAhWGtYsKHe5XCp84FBDoATAIegQIAhAB#v=onepage&q=%22Ice%20stream%22&f=false The West Antarctic Ice Sheet]**

## קישורים חיצוניים

* "פקקי תנועה" בזרמי הקרח של אנטארקטיקה
* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:קרחונים
2041

## אירועים צפויים
### תחבורה
* מתוכננת השלמת בניית מסילת רכבת בין ניו יורק למוסקבה

### אירועים אסטרונומיים
* 10 במרץ - השביט 14P/Volfa צפוי לחלוף סמוך לכוכב הלכת צדק. קוטר גרעין השביט המוערך הוא 4.6 ק"מ

### הסכמים
* אמנת אנטארקטיקה תעבור בדיקה
## לוח שנה

## קישורים חיצוניים

## הערות שוליים

קטגוריה:המאה ה-21 לפי שנים
קטגוריה:שנים עתידיות
סבסטיאן ריימן

**סבסטיאן ריימן** (בפינית: **Sebastian Rejman**; נולד ב-13 בינואר 1978) הוא זמר, שחקן ומנחה טלוויזיה פיני הוא הגיטריסט והזמר של להקת "The Giant Leap". כאשר הלהקה הייתה בהפסקה, הקים ריימן להקה בשם "להקת סבסטיאן והקו הרביעי".

ריימן ייצג את פינלנד באירוויזיון 2019 בתל אביב, יחד עם הדי ג'יי דארוד.

## חייו הפרטיים
ריימן נולד למשפחה דו לשונית בה מדברים פינית ושוודית. יש לו שני ילדים, האחד בן (נולד ב-2016) והשנייה בת (נולדה ב-2019). אמם של שני הילדים היא השחקנית אילנה קוסטונן המפורסמת בפינלנד.

## קישורים חיצוניים

## הערות שוליים

קטגוריה:זמרים פינים
קטגוריה:מוזיקאים פינים
קטגוריה:משתתפי אירוויזיון 2019
קטגוריה:נציגי פינלנד באירוויזיון
קטגוריה:פינים שנולדו ב-1978
רפטור (סוג)

**רַפָּטוֹר** (שם מדעי: *Rapator*; מילולית: "שודד") הוא סוג של דינוזאור טורף ממשפחת המגרפטוריים אשר חי בקרטיקון התחתון לפני 105 מיליון שנה. מאובניו נמצאו ב-1932 בניו סאות' ויילס שבדרום אוסטרליה. המאובנים כללו רק עצמות של גלילים הרגליים הקדמיות באורך 7 ס"מ.

טורף זה נחשב בעבר לסוג קרוב לאורניתולסט, טורף קטן מתור היורה שעל שמו ניתן השם הספציפי שלו. עם זאת מבנה האצבעות הזכיר יותר מיני מגרפטוריים כמו האוסטרלונטור, גם הוא מאוסטרליה. למרות השם הוא כלל אינו קרוב למשפחת הדרומאוזאוריים המוכרים בתרבות כ"רפטורים". עם זאת הוא היה גם בעל זרועות ארוכות שנועדו לפצוע טרף.

חישוב של ממדי הגוף לעומת הזרועות מעלה שייתכן שאורך הדינוזאור היה מעל 9 מטרים, גדול ביותר ביחס לקבוצתו. ייתכן שהסוג *Walgettosuchus* היה שייך לסוג זה.

## קישורים חיצוניים

קטגוריה:בעלי חיים שתוארו ב-1932
קטגוריה:דינוזאורים שחיו בקרטיקון תחתון באוסטרליה
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1932
קטגוריה:מגרפטוריים
שושנה בהט

**שושנה בהט** (י"ב בטבת ה'תר"ף, ינואר 1920, פולין – ה' בכסלו ה'תשנ"ה, נובמבר 1994, ישראל) הייתה לשונאית ומילונאית ישראלית, מחברת "מילון ההווה". פרסמה ספרי לימוד, מילונים ומאמרים שונים. שימשה בתפקידים בכירים באקדמיה ללשון העברית.

## חייה ופועלה
שושנה בהט (ברגשטיין) נולדה בשנת 1921 בפולין. בשנת תרצ"ג (1932) עלתה משפחתה לישראל. בבגרותה לימדה בבית הספר "מעלה" ובבית המדרש למורים "מזרחי". בשנת תשכ"ד (1964) סיימה תואר מוסמך אוניברסיטה באוניברסיטה העברית בירושלים, והחל משנה זו עבדה בתור מזכירה מדעית באקדמיה ללשון העברית במשך כעשרים ושבע שנים, וריכזה את רוב ועדות המינוח המקצועיות באקדמיה ואת ועדת הדקדוק. ערכה במשך שנים רבות את עלוני "למד לשונך" המוצאים על ידי האקדמיה ובשנות עבודתה האחרונות ערכה את כתב העת "לשוננו לעם". שימשה חברת הוועדות למונחי המיקרוביולוגיה והפסיכולוגיה והוועדה למילים בשימוש כללי. בשנת תש"ן (1990) סיימה את עבודתה באקדמיה ופרשה לגמלאות. באותה שנה, בתאריך ה' בשבט נבחרה בהט לחברה-יועצת. לקראת סוף ימיה החלה לעבוד על מילון ההווה יחד עם ד"ר מרדכי מישור, אולם לא זכתה לראותו יוצא לאור.

שושנה בהט נפטרה ב-ה' כסלו תשנ"ה (נובמבר 1994), הותירה אחריה בן יחיד - עמיהוד (עודי) בהט, לימים ראש הצופים הדתיים.

אחיה איתן אבניאון הוא מילונאי ומו"ל שכתב את מילון ספיר המבוסס על מילון ההווה של בהט. שנים רבות ניהל את תחומי הכספים והביטוח במשרד האוצר ובחברות במגזר ההסתדרותי. אחיה חיים ברגשטיין עמד בראש הפעילות הבינלאומית של בנק הפועלים. אח נוסף, יעקב אבניאון, היה מנהל הנכסים של בנק הפועלים ועוזר למנכ"ל הבנק וממונה על האחזקה בבנק.

.

## פרסומיה
### מילונים
* **מילון הכתיב חסר הניקוד**, 1977
* **מילון ההווה**, הוצאת מעריב ובית ההוצאה לאור איתיאב, תשנ"ה 1995

### מאמרים
***דרכה של האקדמיה ללשון העברית בחידושי מילים**, לשוננו לעם לח, ט–י (תשמ"ז)
***על ענייני ניסוח או ניסוח ענייני**, לשוננו לעם לח, ט–י (תשמ"ז), עמ' 532–551
***ספרד, צרפת ואשכנז – מי הן?**, לשוננו לעם מג, ד (תשנ"ב), עמ' 143–146
***שתי גישות לחידושי לשון**, עם וספר, ביטאון ברית עברית עולמית, סדרה מחודשת, חוברת א (תשמ"א, 1981)
***מלחמת שִׁמְשׁוֹם בחוֹלְיוֹם**, לשוננו לעם מב, ה (תשנ"א), עמ' 189–190

## הנצחה
### ספר לזכרה
* **פרקים בעברית לתקופותיה - אסופת זיכרון לשושנה בהט**, משה בר־אשר, האקדמיה ללשון העברית, תשנ"ז 1997

## קישורים חיצוניים
* שושנה בהט, באתר האקדמיה ללשון העברית
* מילון ההווה (חינם במרשתת) באתר מילון ספיר מקוון, הוצאת איתאב

## הערות שוליים

קטגוריה:מילונאיות
קטגוריה:מילונאיות כותבות עברית
קטגוריה:מילונאים כותבי עברית
קטגוריה:חברות האקדמיה ללשון העברית
קטגוריה:חברי האקדמיה ללשון העברית
קטגוריה:ישראליות ילידות פולין
קטגוריה:ישראלים ילידי פולין
קטגוריה:בלשניות ולשונאיות ישראליות
קטגוריה:נשות העלייה החמישית
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-1994
קטגוריה:ישראלים שנפטרו ב-1994
זפירוזאורוס

**זפירוזאורוס** (שם מדעי: *Zephyrosaurus*; מילולית: "לטאת רוח מערבית") הוא סוג של דינוזאור אורניתופוד קטן ממשפחת הפארקוזאוריים אשר חי בתחילת הקרטיקון לפני 110 מיליון שנה מהיום. הוא התגלה בשנת 1980 בידי החוקר הנס דיטר סואץ בתצורות קולברלי (Cloverly Formation) שבמונטנה. מאובני עקבות שייתכן שהיו שלו נמצאו במרילנד ובוירג'יניה.

מדינוזאור זה נמצאו מעט מאובנים, בעיקר של עצמות הגולגולת שהייתה בעלת מקור קטן ועצמות לחיים בולטות והוא הגיע לאורך 1.8 מטר ולמשקל 25 ק"ג. ייתכן שדמה במראהו לאורודרומיאוס או לתסקילוזאורוס שחיו באותם אזורים אך בקרטיקון העליון. הוא היה כנראה אוכל צמחים דו-רגלי שהיה ניצוד בידי טורפים גדולים ממנו כמו הדיינוניכוס הקטלני.

## קישורים חיצוניים

קטגוריה:פארקוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1980
קרים פריי

**קרים פריי** (בטורקית: **Kerim Frei**; נולד ב-19 בנובמבר 1993) הוא כדורגלן טורקי המשחק בעמדת הקשר ההתקפי בקבוצת בטמן פטרולספור.

## קריירת מועדונים
פריי נולד בפלדקירך שבאוסטריה לאב טורקי ואם מרוקאית ובגיל צעיר היגר עם משפחתו לשווייץ.

פריי התחיל את הקריירה שלו במחלקת הנוער של גראסהופרס ציריך וממנה הצטרף לפולהאם. ב-7 ביולי 2011, פריי ערך את הופעת הבכורה שלו בקבוצה הבוגרת בתיקו 0-0 נגד NSI רונאביק הפארואזית במסגרת מוקדמות הליגה האירופית. ב-10 בדצמבר 2011 פריי ערך את הופעת הבכורה שלו בפרמייר ליג במשחק הליגה נגד סוונסי סיטי. ב-16 במרץ 2012 פריי חתם על חוזה לשלוש שנים וחצי.

ב-6 בספטמבר 2013 פריי חתם לחמש עונות בבשיקטש מליגת העל הטורקית. ב-22 בספטמבר פריי ערך את הופעת הבכורה שלו בהפסד 0–3 לגלאטסראיי. עונה לאחר מכן, פריי הבקיע את שער הבכורה שלו בקבוצה בהפסד 2–3 לארג'ייספור.

ב-20 בינואר 2017 פריי חזר לאנגליה וחתם לשלוש עונות וחצי בברמינגהאם סיטי תמורת כ-3 מיליון אירו.

ב-21 ביולי 2017 פריי חתם לארבע עונות באיסטנבול בשאקשהיר.

ב-1 בפברואר 2019 פריי הושאל למכבי חיפה עד לסיום העונה. שלושה ימים לאחר מכן, פריי ערך את הופעת הבכורה שלו במדי מכבי חיפה בניצחון קבוצתו 2–3 על הפועל תל אביב.

ב-17 בפברואר 2019 כבש פריי שער בכורה בניצחון קבוצתו 1–3 על הפועל חדרה.

## קריירה בינלאומית
פריי שיחק בצעירותו בנבחרות הנוער של שווייץ ובגיל 20 החליט לייצג את טורקיה, עמה השתתף בגביע העולם בכדורגל עד גיל 20.

ב-14 בנובמבר 2012 פריי ערך את הופעת הבכורה שלו בנבחרת טורקיה בתיקו 1-1 נגד .

## תארים
; בשיקטש
*ליגת העל הטורקית: 

## קישורים חיצוניים

## הערות שוליים

קטגוריה:כדורגלנים טורקים
קטגוריה:כדורגלנים שווייצרים
קטגוריה:כדורגלנים אוסטרים
קטגוריה:קשרי כדורגל טורקים
קטגוריה:קשרי כדורגל שווייצרים
קטגוריה:קשרי כדורגל אוסטרים
קטגוריה:פלדקירך: כדורגלנים
קטגוריה:חלוצי כדורגל טורקים
קטגוריה:חלוצי כדורגל שווייצרים
קטגוריה:חלוצי כדורגל אוסטרים
קטגוריה:כדורגלני פולהאם
קטגוריה:כדורגלני קארדיף סיטי
קטגוריה:כדורגלני בשיקטש
קטגוריה:כדורגלני ברמינגהאם סיטי
קטגוריה:כדורגלני איסטנבול בשאקשהיר
קטגוריה:כדורגלני מכבי חיפה
קטגוריה:כדורגלני אמן
קטגוריה:כדורגלני פתיח קארגומרוק
קטגוריה:כדורגלני נבחרת טורקיה
קטגוריה:כדורגלנים זרים בישראל
קטגוריה:ספורטאים טורקים באנגליה
קטגוריה:ספורטאים שווייצרים באנגליה
קטגוריה:ספורטאים זרים בהולנד
קטגוריה:טורקים שנולדו ב-1993
קטגוריה:אוסטרים שנולדו ב-1993
קטגוריה:שווייצרים שנולדו ב-1993
ינינה פריי

**יאנינה פריי** (בפינית: **Janina Fry**; נולדה ב-12 בנובמבר 1973) היא דוגמנית, זמרת פופ ושחקנית פינית.

## ביוגרפיה
פריי נולדה בהלסינקי, ב-1993 זכתה בתחרות היופי "תוצרת פינלנד" וייצגה את פינלנד בתחרות מיס עולם שם עלתה לעשיריית חצי הגמר.

ב-1995 הנחתה את תחרות "מר סקנדינביה", תחרות יופי לגברים מרחבי המדינות הנורדיות. בשנת 1998 שיחקה בסרט "Underbara kvinnor vid vatten" (נשים מדהימות על שפת הים) המבוסס על רומן של הסופרת הפינית מוניקה פגרהולם.

ב-2000 הופיעה בפרק של דרמת הפשע "Kylmäverisesti sinun".

בשנת 2006 הנחתה את משחק הטלוויזיה "בלה".

כזמרת הוציאה שני אלבומים ומספר סינגלים.

ב-2002 לקחה חלק בכתיבת המילים לשיר "Addicted to You" איתו ייצגה את מדינתה הזמרת לאורה ווטילאיינן באירוויזיון 2002.

בשנת 2007 הוציא קו של ביגוד שעיצבה בעצמה, באותה שנה ילדה את בתה.

## קישורים חיצוניים
*

## הערות שוליים

קטגוריה:דוגמניות פיניות
קטגוריה:זוכות תוצרת פינלנד
קטגוריה:משתתפות בתחרות מיס עולם 1993
קטגוריה:זמרות פיניות
קטגוריה:שחקניות קולנוע וטלוויזיה פיניות
קטגוריה:שוודים של פינלנד
קטגוריה:ילידות 1973
קטגוריה:פינים שנולדו ב-1973
איוואן פנייה

**איוואן פנייה** (בהונגרית: **Iván Fenyő**; נולד ב-15 ביוני 1979) הוא שחקן הונגרי.

## ביוגרפיה
פנייה נולד ב-15 ביוני 1979 בבודפשט. למד באוניברסיטה לדרמה, קולנוע וטלוויזיה בעיר.

בשנת 2001 שיחק בסרט "Csocsó, avagy éljen május elseje" אודות מורה המחזיקה באידאולוגיה אנטי קומוניסטית בתקופת השלטון הקומוניסטי בהונגריה של שנות החמישים.

בשנת 2005 שיחק בסרט "ג'ארהד" לצד פיטר סארסגארד, דבר שהוביל אותו לשחק בתפקיד הראשי במספר סרטים במדינתו וביניהם "ילדי התהילה" העוסק במרד ההונגרי.

ב-2009 שיחק בקומדיה "תוצרת הונגרייה".

בשנת 2010 שיחק בסרט הצרפתי נקודת איסוף, באותה שנה דיבב את קן של ברבי בדיבוב ההונגרי של צעצוע של סיפור 3.

ב-2011 גילם את ראול ולנברג בסדרת טלוויזיה ספרדית על מלחמת העולם השנייה.

## קישורים חיצוניים

* https://port.hu/adatlap/szemely/fenyo-ivan/person-153217
* http://est.hu/cikk/43748/azt_akarom_hogy_robbanjon_-_fenyo_ivan

## הערות שוליים

קטגוריה:שחקני קולנוע וטלוויזיה הונגרים
קטגוריה:מדבבים הונגרים
קטגוריה:הונגרים שנולדו ב-1979
שברולט אוניקס

**שברולט אוניקס** (באנגלית: **Chevrolet Onix**) היא מכונית סופרמיני, המוגדרת מכונית קומפקטית, מתוצרת יצרנית הרכב **[[שברולט]]** אשר מיוצרת בברזיל על ידי חברת בת של קונצרן הרכב ג'נרל מוטורס **"General Motors do Brasil"**  משנת 2012 ועד היום.

עד אוקטובר 2018 יוצרו 1,000,000 יחידות. דגמי "שברולט אוניקס" הם המכוניות הנמכרות ביותר באמריקה הלטינית.

"שברולט אוניקס" חולקת פלטפורמה משותפת עם "Opel Corsa C" .

## תצורות
* 4 דלתות - סדאן (Chevrolet Prisma).
* 5 דלתות - האצ'בק (Chevrolet Activ).

### רמות דרגת גימור
* "LS" (דגם בסיסי).
* "LT".
* "LTZ".
* "crossover Activ".

### סוגי מנוע
* מנועי בנזין.
* מנועים המונעים על ידי אתנול.

## תאוצות
* בין 0 - 100 קמ"ש היא 13.4 שניות (מנוע בנזין, 999 סמ"ק).
* בין 0 - 100 קמ"ש היא 10.5 שניות (מנוע בנזין, 1,389 סמ"ק).

## תמונות

קובץ:Chevrolet Onix 1.4 Activ 2019 (31879412517).jpg |"שברולט אוניקס", שנת 2019, דגם "1.4 Activ" 
קובץ:Chevrolet Onix 20150902-IMG 20150902 153010.JPG |"שברולט אוניקס", 5 דלתות, דגם "LTZ"
קובץ:Chevrolet Onix 20150902-IMG 20150902 153814.JPG |"שברולט אוניקס", דגם "LT"
קובץ:Chevrolet Onix 20150902-IMG 20150902 154222.JPG |"שברולט אוניקס", דגם "LTZ"


קובץ:Chevrolet Prisma II in Punta del Este 2015.JPG | "שברולט פריזמה", 4 דלתות (צולם באורוגוואי)
קובץ:Chevrolet Prisma in Santiago, Chile.JPG | "שברולט פריזמה", 4 דלתות (צולם בצ'ילה)
קובץ:Chevrolet Prisma LT 20150818-DSC 0152.JPG | "שברולט פריזמה", דגם "LT" 
קובץ:PRISMA 2013.jpg | "שברולט פריזמה", שנת 2013 


## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2012
אוניקס
קטגוריה:כלי רכב המורכבים בברזיל
מורנוזאורוס

**מורנוזאורוס** (שם מדעי: *Muraenosaurus*; מילולית: "לטאת מורנה") הוא סוג של זוחל ימי גדול ממשפחת הקריפטולידיים, אשר חי באמצע תור היורה, לפני 160–164 מיליון שנה בערך. מאובני הזוחל נמצאו בידי החוקר הבריטי הארי סיילי ב-1874 בין סלעי משקע בדורסט שבאנגליה, שם נמצאו זוחלי ים רבים. משמעות שמו הוא מהמילה "Muraena", שפירושה צלופח, עקב מראה הצוואר המפותל שלו.

המורנוזאורוס דמה במראהו לקימרוזאורוס שנמצא באותו האזור וחי בתקופה דומה, היה בעל צוואר ארוך עם 44 חוליות (מתוך 66 בכל הגוף) וראש קטן בעל לסתות מלאות שיניים דקות ומחודדות. גפיו הקדמיות של המורנוזאורוס היו ממוקמות גבוה יותר על גופו ביחס לגפיו האחוריות, מה שייתכן שסייע לגמישות בעת מרדף במים. אורכו הכולל הגיע לחמישה עד שישה מטרים.

המורנוזאורוס חי בימים הרדודים של אירופה, שם צד דגים שונים ורכיכות וכדי לעכלם בלע אבני גסטרוליתים. הוא עצמו היה צריך להיזהר מטורפי ים גדולים יותר כמו הפליוזאורוס או כרישים דמויי עמלץ קטלניים.

## קישורים חיצוניים

קטגוריה:בעלי חיים שתוארו ב-1874
קטגוריה:קריפטולידיים
קטגוריה:בעלי חיים שחיו ביורה תיכון באירופה
קטגוריה:פלזיוזאורים שחיו ביורה באירופה
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1874
קטגוריה:טקסונים שהתפתחו ביורה תיכון
קריפטולידיים

[ממוזער|איור של [קימרוזאורוס שוחה בים]]
**קריפטולידיים** (שם מדעי: Cryptoclididae) היא משפחה של זוחלים שוכני ימים מקבוצת הפלסיוזאורודים שבסדרת הפלסיוזאורים. זוחלים אלה חיו בעידן המזוזואיקון ביורה התיכון עד לקרטיקון התחתון לפני 165-130 מיליון שנה.

מבנה גופם של זוחלים ימיים אלה דמה לזה של האלאסמוזאוריים והם היו בעלי צוואר ארוך מרובה חוליות וגמיש ובקצהו ראש קטן בעל לסתות קטנות עם שיניים דמויות מחטים שנסגרו על טרף מיימי כמו דגי גרם או סילוניות ששרצו במים הרדודים הקדומים. הם ריחפו בעזרת סנפיריהם הגדולים במרדף אחריהם. לא ידוע אם יכלו לעלות לחוף כדי להטיל ביצים או שהשריצו צאצאים במים בדומה לאיכתיוזאורים.

## סוגי המשפחה
* Abyssosaurus
* קולימבוזאורוס (Colymbosaurus)
* קריפטולידוס (Cryptoclidus)
* קימרוזאורוס (Kimmerosaurus)
* מורנוזאורוס (Muraenosaurus)
* Pantosaurus
* Spitrasaurus
* Tatenectes
* Tricleidus
* Vinialesaurus

## קישורים חיצוניים

קטגוריה:טקסונים שתוארו בידי סמואל ונדל ויליסטון
קטגוריה:בעלי חיים שתוארו ב-1925
*
קלאוזאורוס

**קלאוזאורוס** (שם מדעי: *Claosaurus*; מיוונית: "לטאה שבורה", עקב המבנה השבור של המאובנים) הוא סוג של דינוזאור מקבוצת האורניתופודים שהיה קרוב רחוק להדרוזאוריים בעלי מקור הברווז ובעבר נחשב כשייך למשפחה (עד שמחקר שנערך ב-2008 הוציא אותו). הוא חי לפני 82–87 מיליון שנה, בתור הקרטיקון, וחי באמריקה הצפונית.

בסוג זה היה מין אחד - *C. agilis*', אשר התגלה ב-1872 בידי החוקר המפורסם עותניאל צ'ארלס מארש שגם נתן לו את שמו. תחילה הוא סווג כמין של הדרוזאורוס אך ב-1980 הפך לסוג נפרד. המאובנים שלו נמצאו ליד נהר סמוקי היל שבקנזס. מין נוסף מהסוג, *C. annectens* התברר כאדמונטוזאורוס ומין נוסף, *C. affinis* שהורכב ממאובני שני המינים הקודמים, בוטל ב-2004.

הקלאוזאורוס היה הרביבור שנע על ארבע, אך היה יכול להזדקף על שתיים כדי לנוע מהר. הוא הגיע לאורך 3.5 מטר ולמשקל 475 ק"ג. הוא היה בעל מבנה גוף דק עם רגליים אחורות ארוכות וזרועות קצרות יחסית. לא נמצאה גולגולת של קלאוזאורוס, כך שלא ידוע איך נראה פיו ושיניו וממה ניזון.

## קישורים חיצוניים

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1890
שברולט לובה RV

**שברולט לובה RV** (באנגלית: **Chevrolet Lova RV**) היא מכונית סטיישן מתוצרת שברולט, המיוצרת על ידי **SAIC-GM**  (שם מלא: "SAIC General Motors Corporation Limited", שם בסינית: "上汽通用汽车") בסין, משנת 2016 ועד היום.

היצרנית "SAIC-GM" הוקמה בשנת 1997 בשותפות על בסיס שיתוף פעולה בין קונצרן הרכב האמריקאי ג'נרל מוטורס ויצרנית הרכב הסינית סאיק מוטור בסין.

## שברולט
* 5 דלתות.
* 5 נוסעים.
* מנוע קדמי.
* מנוע הנעה קדמית.
* מכל דלק - 42 ליטר.
* מחיר היחידה: 74,900 - 99,900 יואן (רנמינבי) (10,792 - 14,389 דולר) נכון ל-30 בדצמבר 2016.

## דרגות גימור
* "LS" (דגם בסיסי).
* "LT".
* "LTZ".

### דגם בסיסי "LS"

### תוספות בדגם "LT"

### תוספות בדגם "LTZ"

## תאוצות
* התאוצה בין 0 - 100 קמ"ש היא 11.5 שניות (מנוע מסוג "1.5 MT").
* התאוצה בין 0 - 100 קמ"ש היא 12.5 שניות (מנוע מסוג "1.5 AT").

## תמונות

קובץ:Chevrolet Lova RV China.jpg | "שברולט לובה RV" 
קובץ:Chevrolet Lova RV 001.jpg | "שברולט לובה RV"
קובץ:Chevrolet Lova RV 002.jpg | "שברולט לובה RV"


## קישורים חיצוניים

* 
* 

## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-2016
לובה RV
קטגוריה:כלי רכב המיוצרים בסין
חיילים אבודים

**חיילים אבודים** (באנגלית: **Lost Soldiers**) הוא רומן מאת ג'ים וב, קצין נחתים זוטר שלחם במלחמת וייטנאם ועוטר בצלב הצי על אומץ ליבו ולימים הפך לסופר ופוליטיקאי, שכיהן כסנאטור מטעם מדינת וירג'יניה בין השנים 2007–2013, מטעם המפלגה הדמוקרטית. הספר תורגם לעברית בידי מנשה ארבל בשנת 2004.

## עלילה
ברנדון קונדלי, בעברו מפקד מחלקה בנחתים שלחם במלחמת וייטנאם ובהמשך עבד כמתנקש בעבור האגף לפעולות מיוחדות של סוכנות הביון המרכזית. ועתה עובד ממשלה, המאתר ומביא לקבורה את גופותיהם של חיילים בכוחות המזוינים של ארצות הברית אשר הוגדרו כחללים שמקום קבורתם לא נודע. כאשר מתגלה גופה של חייל אמריקני בכפר נידח בווייטנאם שלושים שנה לאחר המלחמה מתחילה שרשרת של אירועים שנפרשים על פני חמש יבשות, והופכת על פיהם את חייהם של אמריקנים, וייטנאמיים, אוסטרלים ורוסים. הגנרל ויין דאנקן, בעבר מפקד הפלוגה של קונדלי המכהן כמפקד כוחות הנחתים בפיקוד האינדו-פסיפי של ארצות הברית, לאתר ולהביא לדין עריק מצבא ארצות הברית אשר נחשב למת ולמעשה סייע במידע לאויב בזמן המלחמה. במקביל לקונדלי מוצא עצמו נהג סיקלו (תלת אופן) בשם דזונג נתון ללחצי הביון הווייטנאמי. הללו מטילים עליו משימה דומה לשל קונדלי – לאתר ולחסל את אותו בוגד בדיוק, לפני שייעצר בידי האמריקניים ויביך את ממשלת וייטנאם.
## קישורים חיצוניים
* .
## הערות שוליים

קטגוריה:ספרות מלחמת וייטנאם
קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרי 2002
נמגטוזאוריים

**נמגטוזאוריים** (שם מדעי: Nemegtosauridae) היא משפחת דינוזאורים זאורופודים מקבוצת הטיטאנוזאוריה אשר התקיימה מאמצע עד סוף תור הקרטיקון ונכחדה עם הכחדת הקרטיקון הגדולה לפני 66 מיליון שנה (רק הקוואסיטוזאורוס שרד עד סוף התקופה). המאובנים של בני המשפחה נמצאו במונגוליה ובברזיל.

בני משפחה זו דמו במראם לדיפלודוקיים אך גם לטיטנוזאורים כמו האלמוזאורוס והארגנטינוזאורוס הענקיים. הם היו בעלי צוואר קצר יחסית שאולי הותאם לאכילה מהקרקע ובעלי שיניים דמויי-עפרונות כמו של הדיפלודוקוס. בעבר הם באמת נחשבו לקרוביו אך העצמות שלהם הזכירו קרובים של הטיטנוזאורים הגדולים יותר.

## סוגים
במשפחה 3 סוגים, אך בעבר שויך אליה גם הבוניטזאורה:
* נמגטוזאורוס (*Nemegtosaurus*)
* קוואסיטוזאורוס (*Quaesitosaurus*)
* טפואיזאורוס (*Tapuiasaurus*)

## קישורים חיצוניים

*
נמגטוזאורוס

**נמגטוזאורוס** (שם מדעי: *Nemegtosaurus*) הוא סוג של דינוזאור זאורופוד מקבוצת הטיטאנוזאוריה שהיה קרוב לקוואסיטוזאורוס. הוא חי בקרטיקון העליון של מונגוליה ומאובניו נמצאו ב-1970 במדבר גובי. מקור שמו הוא מבסיס נמגט (Nemegt Basin) שבמונגוליה. תחת הסוג סווגו שני מינים אך אחד מהם, *Nemegtosaurus pachi* בוטל, והמין היחיד בסוג הוא *Nemegtosaurus mongoliensis*. נמצאה ממנו רק שלד ללא צוואר וגולגולת מוארכת ודקה בעלת שיניים דמויי עיפרון, כמו של הדיפלודוקיים.

## מאפיינים
הנמגטוזאורוס היה זאורופוד בגודל של 12 מטרים ומשל 5 טונות עם ראש קטן וצוואר קצר יחסית לזאורופוד אך עדיין ארוך. במבנהו הוא דמה לדיפלודוקוס אך היה בעל דמיון גם לטיטנוזאורים כמו הסלטזאורוס שחיו בסוף הקרטיקון. כיום הוא נחשב ביחד עם הקוואסיטוזאורוס והטפואיזאורוס (Tapuiasaurus) לבן משפחת הנמגטוזאוריים. ייתכן שעקב התפתחות של צמחים בעלי פרחים והפחתה בכמות המחטניים התקצר צוואר הדינוזאור והשיניים הפכו לדקיקות יותר, בדומה לבוניטזאורה שבעבר השתייך למשפחה. לא ברור אם ניזון מצמרות עצים או ליחך צמחית קרקע.

לצידו חיו תרופודים מהירים כמו הגלימימוס והמונונוקיוס, תרופודים בעלי טפרים גדולות כמו התריזינוזאורוס, טורפים אצנים כמו האדזאורוס (Adasaurus) וטורפים גדולים כמו הטרבוזאורוס שאולי הפרטים הבוגרים היו מגוננים מהם אך הצעירים אולי נטרפו על ידם. הדינוזאור נכחד לפני 70 מיליון שנה.

## קישורים חיצוניים

קטגוריה:נמגטוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1971
אלפרד גוטוולט

**אלפרד גוֹטוַולט** (בגרמנית: **Alfred Gottwaldt**; 4 באוקטובר 1949 – 16 באוגוסט 2015) היה היסטוריון גרמני, מומחה להיסטוריה של מסילות ברזל ולהיסטוריה של השואה.

## לימודיו
כתלמיד תיכון הושפע גוטוולט ממשפט אושוויץ השני שנערך בפרנקפורט בשנות השישים ובו היה פריץ באואר התובע. גוטוולט למד באוניברסיטת גתה בפרנקפורט משפטים, מדע המדינה והיסטוריה של העת החדשה.

## מחקריו
גוטוולט היה חוקר תולדות הדויטשה רייכסבאן והתפקיד שמילא מוסד זה במלחמת העולם השנייה ובייחוד בשואה. הוא כתב, ערך והשתתף בכתיבת למעלה מ-100 ספרים ומאמרים. רוב פרסומיו עסקו בשואה ובמלחמת העולם השנייה. יתר מחקריו עסקו בנושאים טכניים הקשורים לרכבות ולמסילות ברזל.

גוטוולט חקר את אופן ההקמה של תשתית הרכבות הגרמנית במלחמת העולם השנייה תחת שר החימוש אלברט שפר. ביוגרפיות שכתב על שר התחבורה במשטר הנאצי יוליוס דורפמילר  הוכיחו את מעורבות משרד התחבורה ברדיפת היהודים ברייך השלישי בעוד פקידי המשרד מציגים עצמם כמנהלים מנגנון מנהלי טכני א-פוליטי בלבד. גוטוולט קבע שרכבות מלחמה ברייך השלישי יוצרו תוך שימוש בעבודת כפייה, כולל עבודת יהודים ושבויי מלחמה.

גוטוולט חקר את ההיבטים הלוגיסטיים והטכנולוגיים של תפעול הרכבות ושל רשת מסילות הברזל באירופה בתקופת המלחמה. מחקריו ביססו את חקר המשלוחים והעברתם ההמונית של היהודים מגטאות למחנות וממחנות למחנות אחרים בתקופת השואה. מחקרו הבהיר את התפקיד של הרייכסבאן במדיניות האנטי־יהודית, הן לגבי האפליה נגד נוסעים יהודים ברייך והן לגבי תרומת הרייכסבאן לרדיפת היהודים וסיועה בשילוחם מכל אירופה למחנות ההשמדה. כך סייע גוטוולט ליצירת עיצוב מורכב יותר של זכר השואה, ולכלול בזיכרון השואה, בנוסף לתאי הגזים ומחנות ההשמדה שהיו תחת האס-אס, גם את הרכבות שעמדו תחת מנגנוני המדינה הנאצית, על מנגנוני הבירוקרטיה והפקידים האפורים-לכאורה שמאחורי פעילותן (כפי שעשה ראול הילברג במחקרו על השמדת יהודי אירופה). גוטוולט שחזר את תהליך השילוחים מגרמניה על ידי מסמכים ששרדו ממטות הגסטפו בדיסלדורף ובווירצבורג. מסמכים אלה שימשו ראיות במשפט אייכמן ובהליך המשפטי נגד אלברט גנצנמילר , תת-שר ממונה על הרייכסבאן.

גוטוולט שחזר את מסלולי רכבות השילוחים, זיהה את נקודות המוצא ותחנות הרכבת ששימשו לכך ואת מחנות האיסוף בהם כונסו היהודים לפני שילוחם. הוא חקר את חייהם של פועלי הרכבות, מהנדסי הרכבות ומנהלי הרייכסבאן ומשרד התחבורה.

## עבודתו
בתחילת הקריירה שלו עבד גוטוולד כעורך דין. בראשית שנות השמונים היה עורך מגזין רכבות ואוצר במוזיאון הגרמני לטכנולוגיה בברלין. הוא הכין תצוגת קבע על מסילות ברזל והעביר לשם כך מוצגים מהמוזיאון לתחבורה בהמבורג. הוא מצא קרון של הרכבת המלכותית של הקייזר וילהלם השני והעביר אותו למוזיאון, וכן מצא בפולין קרון בקר ששימש למשלוח יהודים להשמדה בגנרלגוברנמן בתקופת השואה. ב-2007 הציג תערוכה בשם "רכבות מיוחדות למוות" (“Sonderzüge in den Tod”), תערוכה שהראתה את הזיקה של חברת הרכבות הגרמנית, הרייכסבאן, לנאציזם ואת מעורבותה בשואה.

## השפעתו
גוטוולט יעץ לפרויקט המחקר של יד ושם בנושא השילוחים ("מסילות אל האבדון"). פרויקט זה סוקר את שטחי אירופה הכבושה בידי הגרמנים ומשחזר את שילוחיי ("טרנספורטים") היהודים בשואה. פרויקט זה החל ב-2008 ומטרתו היא להמחיש את פריסתו הגאוגרפית של הפתרון הסופי.

## קישורים חיצוניים

* מאמר של ד"ר יואל זיסנויין וירון פשר על אלפרד גוטוולט, באתר יד ושם

## הערות שוליים

קטגוריה:ביוגרפים גרמנים
קטגוריה:עורכי דין גרמנים
קטגוריה:גרמנים שנולדו ב-1949
קטגוריה:גרמנים שנפטרו ב-2015
אופיסטוקוליקאודיה

**אופיסטוקוליקאודיה** (שם מדעי: *Opisthocoelicaudia*; משמעות שמו: "עמוד שדרה חלול-זנב", על שם החוליות של תחילת הזנב שנראו הפוכות ואולי חלולות) הוא סוג דינוזאור צמחוני ממשפחת הסלטזאוריים שבקבוצת הטיטאנוזאורים אשר חי בקרטיקון העליון לפני 70 מיליון שנה. מאובני הדינוזאור נמצאו במדבר גובי שבמונגוליה ב-1965 ותואר ב-1977 ונמצא ממנו מין אחד, *Opisthocoelicaudia skarzynskii*. נמצאו ממנו 2 שלדים במצב כמעט מושלם אך ללא ראש, דבר ההופך אותו לאחד הידועים שבזאורופודים של הקרטיקון. לצידו נמצאו זאורופודים נוספים כמו הנמגטוזאורוס.

## מאפיינים
מין זה קרוב לאלמוזאורוס ולסלטזאורוס אך בעל מספר קווי דמיון לקמרזאוריים, להם שויך בעבר. הוא הגיע לאורך 11-13 מטרים באורכו. משקלו נתון במחלוקת והטווח נע בין 8.4 טון ל-25 טון. ככל הנראה גובהו עלה רק במעט על 2 מטרים. במראהו הוא היה דומה לטיטנוזאור ממוצע עם צוואר ארוך וגבוה וראש קטן, גוף דמוי-חבית וזנב גדול. מבנה עמוד השדרה שלו היה בעל מספר חוליות בצורה קעורה. על כמה מהם נמצאו סימני נשיכה של טורף לא-ידוע. כמו כן לא ברור אם היצור כוסה בשריון עשוי אוסטאודרם להגנה, כמו אצל הסלטזאורוס.

האופיסטוקוליקאודיה חי במדבר גובי הקדום שהיה לח מעט יותר מכיום והיה בעל מגוון דינוזאורים כמו הזאורולופוס, כמה פכיצפלוזאוריים ואנקילוזאוריים והטורף הגדול טרבוזאורוס. הוא נכחד לפני 70 מיליון שנה.

## קישורים חיצוניים

קטגוריה:סלטזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1977
מאזדה רוד פייסר AP

**מאזדה רוד פייסר AP** (באנגלית: **Mazda Roadpacer AP**) היא מכונית סלון מתוצרת יצרנית הרכב היפנית **[[מאזדה]]** אשר יוצרה בין השנים 1975–1977.

## "מאזדה רוד פייסר AP"
* יוצרו 799 יחידות.
* 4 דלתות.
* 5 נוסעים.
* מנוע קדמי.
* מנוע הנעה אחורית.
* מנוע וונקל מתוצרת מאזדה מסוג וונקל "Mazda Wankel engine"  מסוג "13B".
* מחיר היחידה: 3.8 מיליון ין יפני (כ-10,000 דולר, נכון לשנת 1975 ביפן).
### מכירות לפי שנות ייצור
* 399 יחידות (שנת 1975).
* 240 יחידות (שנת 1976).
* 117 יחידות (שנת 1977).
* 36 יחידות (נמכרו בשנת 1978, שנת מודל 1977).
* 5 יחידות (נמכרו בשנת 1979, שנת מודל 1977).

## תמונות

קובץ:Roadpacer.jpg | "מאזדה רוד פייסר AP"
קובץ:MHV Mazda Roadpacer AP 1979 02.jpg |"מאזדה רוד פייסר AP" 
קובץ:MHV Mazda Roadpacer AP 1979 01.jpg |"מאזדה רוד פייסר AP"  
קובץ:Mazda Roadpacer (6805722951).jpg |"מאזדה רוד פייסר AP" 
קובץ:Mazda-ROADPACER 02.JPG |"מאזדה רוד פייסר AP" 
קובץ:Mazda Road Pacer AP-1975 (10610769054).jpg |"מאזדה רוד פייסר AP" 


## ראו גם
* מנוע ונקל
* מאזדה
* מאזדה פארקוויי
* מאזדה RX-8

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות בעלות מנוע ונקל
קטגוריה:דגמי מכוניות שהושקו ב-1975
קטגוריה:כלי רכב יפניים
רוד פייסר AP
מציצה עצמית

**מציצה עצמית** (בלעז: **אוטופלשיו**; **Autofellatio**) היא אקט של מין אוראלי שבו גבר מגרה את הפין שלו כצורה של אוננות. רק מספר מצומצם של גברים מסוגלים מבחינה פיזית לבצע מציצה עצמית.

המקבילה הנשית נקראת **אוטוקונילינגוס**  בה אישה מגרה את הפות של עצמה באמצעות הפה. התופעה נחשבת נדירה בהרבה מאשר מציצה עצמית גברית וכמעט אינה מתועדת.

## היסטוריה
האגיפטולוג דייוויד לורטון מספר כי טקסטים עתיקים רבים מתייחסים למציצה עצמית במצרים העתיקה. על פי לורטון, במגילת הפפירוס "Bremner-Rhind", בקטע בשם "Book of Overthrowing Apophis", נמצא שיר המתאר כיצד אל השמש רע יצר את האלים שו ותפנות לאחר שביצע בעצמו מין אוראלי וירק את נוזל הזרע אל האדמה. במגילות מצריות עתיקות, מעשה זה מתבצע בדרך כלל על ידי האל אתום, ורובן מתארות רק את היריקה של הזרע או רק את האוננות, ולא את שתיהן.

מישל פוקו ציטט את חיבורו של ארטמידורוס כמכיר במעשה של "נטילת איבר המין לתוך הפה" כאחת משלוש הדרכים לבצע "יחסים עם עצמך".

## היבטים פיזיקליים

מעטים הגברים שתכונותיהם האנטומיות של גמישות ואורך הפין מאפשרות להם לבצע את האקט בבטחה. עם זאת, ניתן להגביר את יכולת הגמישות באופן יזום, באמצעות אימון גופני כגון התעמלות, כיפוף הגוף או יוגה. הביולוגים האמריקאיים קרייג בארטל ואלפרד קינסי מצאו כי פחות מ-1% מכלל הגברים יכולים ליצור מגע אוראלי עם הפין שלהם וכי רק 2 או 3 גברים מתוך 1,000 יכולים לבצע מציצה עצמית מלאה. בעבר, נתפסה מציצה עצמית על ידי הביהביוריזם כבעיה שיש לטפל בה, ולא כפרקטיקה מינית.

## בתרבות הפופולרית

מציצה עצמית היא סוגת נישה בתכני פורנוגרפיה. בעוד כמה סרטים פורנוגרפיים כוללים מציצה עצמית, מספר שחקני פורנו ידועים בשל מיומנותם בפעולה זו, כגון רון ג'רמי. בספרו האוטוביוגרפי של בריאן אולדיס, "The Hand-Reared Boy", הוא מתאר שנהג לבצע אוננות קבוצתית בפנימייה, ונער אחד עם פין גדול במיוחד היה מסוגל למצוץ לעצמו.

## ראו גם
* אוננות
* תנוחות מין

## קישורים חיצוניים

## הערות שוליים

קטגוריה:תנוחות מין
קטגוריה:אוננות